Місія ААН у Эфіопіі і Эрытрэі

Місія ААН у Эфіопіі і Эрытрэі () — міротворчыя сілы ААН, разгорнутыя ў канцы 2000 года ў эфіопа-эрытрэйскім памежжы ў адпаведнасці з рэзалюцыяй Савета Бяспекі 1312 ад 31 ліпеня 2000 года. Разгортванне місіі пачалося ў верасні 2000 года і было завершана ў студзені 2001-га. Міратворцы дзейнічалі да 2008 года. 

Кантынгент прызначаўся для пераадолення наступстваў эфіопа-эрытрэйскага ўзброенага канфлікту 1998—2000 гадоў і нармалізацыі ўзаемаадносін Эфіопіі і Эрытрэі. У круг задач місіі ўваходзілі: кантроль за адводам войск бакамі за межы часовай зоны бяспекі (шырынёй 25 км) і захаванне імі рэжыму спынення агню, арганізацыя працэсу рэпатрыяцыі былых ваеннапалонных і часова перамешчаных асоб, забеспячэнне бяспечнага размініравання мясцовасці, запуск механізмаў дэмаркацыі эфіопа-эрытрэйскай граніцы. 

У складзе міратворчых сіл меліся:
 штаб-кватэра (галоўны офіс) місіі (г. Асмэра);
 штаб камандуючага вайсковым кантынгентам (там жа);
 група ваенных назіральнікаў;
 тры батальёны, камандзіры якіх з’яўляліся камандуючымі Заходняга, Цэнтральнага і Усходняга сектараў, у складзе кожнага з якіх мелася інжынерная рота;
 каардынацыйны цэнтр па размініраванні;
 верталётнае звяно (шэсць машын);
 авіяцыйная група (два самалёты); 
 база МТА (г. Асмэра) для забеспячэння місіі неабходнымі сродкамі МТА, планавання іх падвозу і далейшага размеркавання.

Колькасны склад воінскага кантынгенту — 4 200 чалавек, у тым ліку 3 900 вайскоўцаў у складзе падраздзяленняў, 90 штабных афіцэраў і 210 ваенных назіральнікаў.

 Гл. таксама 
 Украінская міратворчая місія ў Эфіопіі і Эрытрэі

 Літаратура 
 Полковник О. Елгазин. Основные итоги миссии ООН в Эфиопии и Эритрее (2010) // Зарубежное военное обозрение : журнал. — 2010. — №10. — С.22-30.

 Спасылкі 
 Канфлікт паміж Эфіопіяй і Эрытрэяй на сайце ўкраінскіх міратворцаў МААНЭЭ

Катэгорыя:Міратворчыя місіі і аперацыі ААН
Катэгорыя:Эфіопа-эрытрэйскі пагранічны канфлікт